Diari Oficial de la Generalitat Valenciana


Sumari del DOGV 5962, del 25-02-2009 (2009/1903)

RESOLUCIÓ de 10 de febrer de 2009, de la Direcció General de Transports i Logística, per la qual es convoquen les proves extraordinàries per a l'obtenció del carnet de conductor d'autotaxi de les àrees de prestació conjunta d'Alacant i de Castelló i s'hi designa tribunal.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5962

Data del DOGV
:   25-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1903


Data del document
:   10-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alacant
    * Castelló de la Plana
    * permís de conducció
    * taxi
    * transport públic
    * examen
    * personal de transport

RESOLUCIÓ de 10 de febrer de 2009, de la Direcció General de Transports i Logística, per la qual es convoquen les proves extraordinàries per a l'obtenció del carnet de conductor d'autotaxi de les àrees de prestació conjunta d'Alacant i de Castelló i s'hi designa tribunal. [2009/1903]
La Resolució de 30 de març de 1998, de la Direcció General de Transports, per la qual s'establixen les bases de les proves per a l'obtenció del carnet de conductor de taxi de les àrees de prestació conjunta que hi ha a la Comunitat Valenciana (DOCV de 30.04.1998), establix en l'apartat segon que les proves seran convocades amb una periodicitat mínima de dos vegades a l'any, en els mesos de maig i novembre.
Atés convenient augmentar el nombre de convocatòries que cal fer l'any 2009, es convoquen proves extraordinàries que s'han de realitzar durant l'any 2009 que s'afegiran a les ordinàries que es convocaran en virtut del que establix l'article 2 de la Resolució de 30 de març de 1998.
Així, fent ús de les facultats conferides en virtut del que disposa l'article 14 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport (DOCV de 30.07.2007), resolc:
Primer
Convocar proves extraordinàries per a l'obtenció del carnet de conductor d'autotaxi de l'Àrea de Prestació Conjunta d'Alacant i de l'Àrea de Prestació Conjunta de Castelló, que es realitzaran en l'horari i en els llocs que recull l'annex I de la present resolució.
Segon
Designar el tribunal, la composició del qual figura en l'annex II d'esta resolució, per a les proves convocades.
Tercer
Per a ser admesos a les proves el personal aspirant ha d'estar en possessió del carnet de conduir de tipus B o superior o homologats.
Quart
El termini de presentació de sol·licituds per a concórrer a la primera de les proves d'esta convocatòria extraordinària serà de 20 dies naturals a partir de l'endemà de la publicació de la present convocatòria.
Per a la resta de les proves convocades en esta resolució, el termini de presentació serà del dia 1 al 20 del mes anterior al de la data de l'examen.
Cinqué
1. Els aspirants s'hauran de presentar en el lloc de realització de les proves proveïts de la documentació i material següents:
- Document Nacional d'Identitat.
- Estris d'escriptura: llapis de mina núm. 2, goma d'esborrar i bolígraf.
2. La durada màxima de l'exercici no podrà ser superior a 90 minuts.
Sisé
En allò que no establix esta resolució, regirà el que disposen l'annex I i IV de la Resolució de 30 de març de 1998, de la Direcció General de Transports, per la qual s'establixen les bases de les proves per a l'obtenció del carnet de conductor de taxi de les àrees de prestació conjunta que hi ha a la Comunitat Valenciana.
Contra la present resolució, que no exhaurix la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen l'article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici que s'utilitze qualsevol altra via que es considere oportuna.
València, 10 de febrer de 2009.- El director general de Transports i Logística: Vicente Dómine Redondo.
ANNEX I
Llocs, dates i horari de realització dels exercicis
Alacant
Exercici: Obtenció del carnet de conductor d'autotaxi de l'Àrea de Prestació Conjunta d'Alacant.
1ª convocatòria: 28 de març de 2009.
2ª convocatòria: 25 de juliol de 2009.
3ª convocatòria: 26 de setembre de 2009.
Lloc: Universitat d'Alacant, Campus de Sant Vicent - Aulari.
Carretera de Sant Vicent s/n. - 03146 Sant Vicent del Raspeig (Alacant).
Hora: 09.30 h.
Castelló
Exercici: Obtenció del carnet de conductor d'autotaxi de l'Àrea de Prestació Conjunta de Castelló.
1ª convocatòria: 28 de març de 2009.
2ª convocatòria: 25 de juliol de 2009.
3ª convocatòria: 26 de setembre de 2009.
Lloc: Servici Territorial de Transports de Castelló de la Conselleria d'Infraestructures i Transport. Av. del Mar, 16 - 12828 Castelló.
Hora: 09.30 h.
ANNEX II
Tribunal per a totes les proves convocades
Tribunal titular
Presidenta: Mar Martínez Aparicio.
Secretària: Aida González-Fleitas de la Serna.
Vocals: Manuel Gálvez Acero i Antonino Muñoz Calatayud.
Tribunal suplent.
Presidenta: Pilar Álvarez Montero.
Secretari: Ramón Escrig Moreno.
Vocals: Francisco García López i Ángel Claudio Durán Martínez.